"DITSHWANELO TSA ME, MAIKARABELO A ME • Go sireletswa mo go direlweng bosula, itlhokomoloso, tshotlako kgotsa go tlontlololwa; • Go sireletswa mo mekgwatirisong e e dirisang batho ka tsela e e gobelelang ya tiro; • Go se dire tiro e e ka thibelang boitekanelo jwa gagwe, thuto, pholo ya mmele kgotsa ya monagano kgotsa kgolo ya semowa, tshiamo kgotsa tlhabololo ya loago; • Go sa tlhatlhelwe, ntle le fa e le mokgwatiriso wa bofelofelo le ka paka e khutshwane go gaisa le go tsholwa kwa thoko a se na le batho ba bangwe ba ba tlhatlhetsweng ba ba nang le dingwaga tse di fetang tse 18; • Go nna le mmueledi yo o sa duelelweng; • Kgatlhegelo e e gaisang ya ngwana ke matshwenyego a a botlhokwa thata fa go tla mo kgetsing nngwe le nngwe e e amang ngwana. Se se akaretsa dikgetsi tse di jaaka tlhokomelo le phitlhelelo ya bana. SAHRC e na le botsalano mo baneng, e na le mafelo a a nang le botsalano mo baneng, mme e na le ditsamaiso tse di kgethegileng tsa go amogela dingongorego mo baneng le go dira go tokafatsa temoso ya ditshwanelo tsa bana le go tiisa ditshireletso tsa ditshwanelo tsa bone. Mo go tsa boditšhabatšhaba tumelano e e kgethegileng e sireletsa ditshwanelo tsa bana mme Puso le SAHRC di romela dipegelo kwa setheong se ka ga ditshwanelo tsa bana mo Aforikaborwa. Matlhare a dintlha, diphamfolete, diphousetara le didiriswa tse dingwe di teng kwa ntle ga tuelo mo webosaeteng ya SAHRC. www.sahrc.org.za Ditheo tse dingwe tse di nang le tsepamiso e di e dirileng e e tsepamisang mo ditshwanelong tsa bana ke tse di latelang: • Lefapha la Tlhabololo ya Loago www.dsd.gov.za • Yuniti ya Tshireletso ya Bana mo SAPS ikgolaganye le seteišene sengwe le sengwe sa sepodisi go bona thuso. Mongwe wa melao e mentsi ya botlhokwa ka ga ditshwanelo tsa bana ke Molao wa Bana le Melawana ya Molao. 15"